
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 405 

15 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού, παραλίας και παλαιού 
αιγιαλού στη θέση «Σκάλα Νέων Κυδωνιών (Μπαλτζί- 
κι)», Δήμου Λουτρόπολης Θερμής, νήσου Λέσβου, 

Νομού Λέσβου. 1 

Αναστολή χορήγησης οικοδομικών αδειών σε ακίνητα 
της Π.Μ. Αναθεώρησης των αρ. 49 (Ζαρουχλαίικα) 
και 50 (Άη - Γιάννης Πράτσικας) γειτονιών του ΓΠΣ 

Πατρών. 2 

Πρόσκληση άγνωστον ιδιοκτήτη ακατοίκητου ακίνητου επί 
της οδού Ψαρρών και Μεθώνης 113, στο Δήμο Πειραιά. 3 


ΑΠΟΦΑΣΕΙΣ 

Αριθ. 759 (1) 

Καθορισμός των ορίων αιγιαλού, παραλίας και παλαιού 
αιγιαλού στη θέση «Σκάλα Νέων Κυδωνιών (Μπαλτζί- 
κι)», Δήμου Λουτρόπολης Θερμής, νήσου Λέσβου, Νο¬ 
μού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις ταυ Ν.2971/2001 (ΦΕΚ 285/τ.Α7 
19.12.2001) «Αιγιαλός, παραλία και άλλες διατάξεις». 

2. Τις διατάξεις του Ν.Δ. 439/1970 «περί συμπληρώσε- 
ως των διατάξεων περί αιγιαλού». 

3. Τις διατάξεις του Ν.3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα μετά Ν.Δ.532/1970, Β.Δ.704/1970 Β.Δ. 705/1970, 
Β.Δ.192/1972, Π.Δ.71/1984, Π.Δ.347/1986, Ν. 2026/1992 
και Π.Δ. 97/1993. 

4. Τις διατάξεις του Π.Δ. 551/1988 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ259τ.Α'). 

5. Τις διατάξεις του Ν.2218/1994 «περί ίδρυσης Νομαρ¬ 
χιακής Αυτοδιοίκησης κλ.π.» (ΦΕΚ 90 τ.Α'). 

6. Τις διατάξεις του άρθρου 14 του Ν.2399/1996 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90 τ.Α'), με 
το οποίο καταργήθηκαν οι θέσεις των Περιφερειακών Δι¬ 
ευθυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

7. Τις διατάξεις των παρ 2 και 6 του άρθρου 1 του Ν. 


2503/1997 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, που 
συγκροτούσαντην Περιφερειακή Διοίκηση του Νομού ή της 
Νομαρχίας δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν α¬ 
πό 1.9.1997 Υπηρεσίες του Υπουργείου Οικονομικών. 

8. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

9. Η υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
17.3.2004) κοινή Απόφαση του Πρωθυπουργού και του· Υ¬ 
πουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

10. Τις διατάξεις του άρθρου 46 παρ 21 του Ν.3220/2004 
- ΦΕΚ15/28.1.2004 τ.Α' δυνάμει των οποίων οι αρμοδιότη¬ 
τες του Υπουργού Οικονομίας και Οικονομικών οι οποίες α¬ 
νήκαν ή είχαν μεταβιβαστεί στους Νομάρχες μέχρι την έ¬ 
ναρξη λειτουργίας των Νομαρχιακών Αυτοδιοικήσεων και 
αφορούν θέματα των Υπηρεσιών του Υπουργείου Οικονο¬ 
μίας και Οικονομικών, που εξαιρέθηκαν από την κατάργη¬ 
ση με τις διατάξεις της παρ. 2 του άρθρου 39 του 
Ν.2218/1994, περιέρχονται στον Γ ενικό Γ ραμματέα της Πε¬ 
ριφέρειας, εκτός των θεμάτων των Υ.Δ. Ε. 

11. Την υπ’ αριθμ. 15542/1.4.2004 διαπιστωτική πράξη που 
δημοσιεύθηκε στο ΦΕΚ 93/2.4.2004 τ.Β' και με την οποία ο¬ 
ρίστηκαν οι Γ ενικοί Γ ραμματείς Περιφερειών της Χώρας. 

12. Την από 9.9.2004 Έκθεση της κατά το άρθρο 3 του 
Ν.2971/2001 αρμόδιας Επιτροπής περί χάραξης των ορίων 
αιγιαλού, παραλίας και παλαιού αιγιαλού, στη περιοχή 
«Σκάλα Νέων Κυδωνιών (Μπαλτζίκι)», Δήμου Λουτρόπολης 
Θερμής, νήσου Λέσβου, Νομού Λέσβου και το κτηματογρα- 
φικό - υψομετρικό διάγραμμα του Μιχάλη Χατζέλλη, Τοπο¬ 
γράφου Μηχανικού, κλίμακας 1:500, σε μία (1) πινακίδα, 
που συντάχθηκε τον Δεκέμβριο 2003, ελέγχθηκε για την α¬ 
κρίβεια της αποτύπωσης και θεωρήθηκε στις 26.4.2004 από 
την Ελένη Μητρίτσα, ΠΕ/Α Μηχανικών, Τοπογράφο Μηχα¬ 
νικό, υπάλληλο της Κτηματικής Υπηρεσίας Λέσβου. 

14. Το με Α.Π. Φ.544.5/841/04/Σχ.1106/5.8.2004 έγγρα¬ 
φο του Γενικού Επιτελείου Ναυτικού (Δνση Α2-Τμήμα Ιε) 
με το οποίο ζητούνταν να χαραχθεί και παλαιός αιγιαλός. 

15. Το με Α. Π. Φ.544.5/1213/04/Σχ. 1494/15.11.2004 έγ¬ 
γραφο του Γενικού Επιτελείου Ναυτικού αποφασίζουμε: 

Επικυρώνουμε την από 9.9.2004 Έκθεση της κατά το 
άρθρο 3 του Ν.2971/2001 αρμόδιας Επιτροπής περί χά¬ 
ραξης των ορίων αιγιαλού, παραλίας και παλαιού αιγια- 
λού, στη περιοχή «Σκάλα Νέων Κυδωνιών (Μπαλτζίκι)», 
Δήμου Λουτρόπολης Θερμής, νήσου Λέσβου, Νομού Λέ¬ 
σβου καιτο κτηματογραφικό - υψομετρικό διάγραμματου 
Μιχάλη Χατζέλλη, Τοπογράφου Μηχανικού, κλίμακας 
1:500, σε μία (1) πινακίδα, που συντάχθηκε τον Δεκέμβριο 
2003, ελέγχθηκε για την ακρίβεια της αποτύπωσης και θε¬ 
ωρήθηκε στις 26.4.2004 από την Ελένη Μητρίτσα, ΠΕ/Α 
Μηχανικών, Τοπογράφο Μηχανικό, υπάλληλο της Κτημα¬ 
τικής Υπηρεσίας Λέσβου. 

Στο τοπογραφικό αυτό διάγραμμα, καθορίστηκε από 
την αρμοδία Επιτροπή: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή και κορυφές 1,2,3, έως και 38. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή, με κορυφές Υ, 2', 3', έως και 28', που έχει 
κυμαινόμενο πλάτος από την οριογραμμή του αιγιαλού, ε¬ 
πειδή δεν εξυπηρετούνται οι σκοποί που αναφέρονται 
στο άρθρο 1 του Ν.2971/2001. 

γ) Η οριογραμμή του παλαιού αιγιαλού με μπλε συνεχή 
πολυγωνική γραμμή και κορυφές 1", 2", 3".,13". 

Υπάρχουν κτίσματα εντός της ζώνης της παραλίας τα ο¬ 
ποία δεν εξαιρούνται. 

Δεν υφίσταται παλαιός αιγιαλός. 

Η παρούσα απόφαση μαζί με την έκθεση της Επιτρο¬ 
πής και το τοπογραφικό διάγραμμα, να δημοσιευθούν 
στην Εφημερίδα της Κυβερνήσεως. 

Μυτιλήνη, 16 Μαρτίου 2005 
Ο Γενικός Γραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 

ΕΚΘΕΣΗ 

Επιτροπής για τον καθορισμό ορίων τον αιγιαλού, της 
παραλίας και παλαιού αιγιαλού στην περιοχή «Σκάλα Νέ¬ 
ων Κυδωνιών (Μπαλτζίκι)», Δήμου Λουτρόπολης 
Θερμής, νήσου Λέσβου, Νομού Λέσβου Ενδιαφερόμενοι 
Τριανταφύλλου Μαρία καιΔημήτριος. 

Στην Μυτιλήνη την 9.9.2004, η Επιτροπή καθορισμού αι- 
γιαλού και παραλίας που αποτελείται από τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο. 

β) Ελένη Μητρίτσα, ΠΕ/Α Μηχανικών, Τοπογράφο Μηχα¬ 
νικό, υπάλληλο Κτηματικής Υπηρεσίας Λέσβου, ως μέλος. 

γ) Αντώνιο Ξωχέλη, Πλωτάρχη Λ.Σ., Λιμενάρχη Μυτιλή¬ 
νης, ως μέλος. 

δ) Παρασκευά Βασιλέλλη, Προϊστάμενο της Διεύθυνσης 
Πολεοδομίας της Νομαρχιακής Αυτοδιοίκησης, ως μέλος. 

ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γ ενικής Γ ραμματείας της Περιφέρει¬ 
ας Β. Αιγαίου, ως μέλος, 

και γραμματέα τον Γεώργιο Καραγιάννη, ΠΕ/Α Μηχανι¬ 
κών, υπάλληλο της Κτηματικής Υπηρεσίας Λέσβου, σύμ¬ 
φωνα με το άρθρο 3 του Ν.2971/2001 (ΦΕΚ 285/τ.Α7 
19.12.2001) «Αιγιαλός, παραλία και άλλες διατάξεις», που 
συγκροτήθηκε με την με Α.Π. 591/11.3.2004 Απόφαση της 
Οικονομικής Επιθεώρησης Βορείου Αιγαίου, αφού συ¬ 
γκλήθηκε με την υπ’αριθμ. 1945/6.9.2004 πρόσκληση του 
Προέδρου της, μετέβη επί τόπου στην προαναφερόμενη 
περιοχή την 9.9.2004. 

Η Επιτροπή λαμβάνοντας υπόψη: 

1) Την από 11.2.2004 αίτηση των Τριανταφύλλου Μα¬ 
ρίας και Δημήτριου με την οποία ζητείται ο καθορισμός το 
πρώτον των ορίων του αιγιαλού και της παραλίας στην εν 
λόγω περιοχή. 


2) Το κτηματογραφικό - υψομετρικό διάγραμματου Μι¬ 
χάλη Χατζέλλη, Τοπογράφου Μηχανικού, κλίμακας 
1:500, σε μία (1) πινακίδα, που συντάχθηκετονΔεκέμβριο 
2003, ελέγχθηκε γιατην ακρίβεια της αποτύπωσης και θε¬ 
ωρήθηκε στις 26.4.2004 από την Ελένη Μητρίτσα, ΠΕ/Α 
Μηχανικών, Τοπογράφο Μηχανικό, υπάλληλο της Κτημα¬ 
τικής Υπηρεσίας Λέσβου. 

3) Την Α.Π.549/ΑΦ:5.1.7/14.4.2004 Απόφαση προσδιο¬ 
ρισμού Γραμμής Δόμησης στον Οικισμό Σκάλας νέων Κυ¬ 
δωνιών Λέσβου. 

4) Την από 26.4.2004 Έκθεση της Επιτροπής καθορι¬ 
σμού ορίων αιγιαλού της εν θέματι περιοχής. 

5) Το με Α.Π.Φ.544.5/841/04/Σχ. 1106/5.8.2004 έγγρα¬ 
φο του Γενικού Επιτελείου Ναυτικού (Δνση Α2-Τμήμα Ιε) 
με το οποίο ζητούνταν να χαραχθεί και παλαιός αιγιαλός. 

6) Τα στοιχεία καθορισμού αιγιαλού και παραλίας όπως 
ορίζονται λεπτομερώς στο άρθρο 9 του Ν.2971/2001 
(ΦΕΚ 285/τ.Α'/19.12.2001) «Αιγιαλός, παραλία και άλλες 
διατάξεις» ήτοι: 

α) Την γεωμορφολογία του εδάφους, ότι δηλαδή η ακτή 
είναι ομαλή, με μικρή υψομετρική διαφορά εκτός από ,το 
Βόρειο τμήμα που είναι απότομο βραχώδες πρανές. 

Επίσης στο νοτιοανατολικό άκρο υπάρχει μικρή βραχώ¬ 
δης χερσόνησος. 

β) Το γεγονός ότι δεν υπάρχουν παράκτιοι φυσικοί πόροι. 

γ) Ότι η ακτή επηρεάζεται από ανέμους βόρειους, βο¬ 
ρειοανατολικούς, που φτάνουν έως και 5 μποφόρ. 

δ) Την μορφολογία του πυθμένα, ο οποίος είναι κροκα- 
λώδης κλιμακούμενος ομαλά σε βάθος. 

ε) Ότι το ανάπτυγμα του κυματισμού είναι μικρό, με το 
ύψος των κυμάτων να φτάνει τα δύο (2) μέτρα. 

στ) Ότι στον συγκεκριμένο χώρο αιγιαλού υφίσταται το 
Λιμάνι Νέων Κυδωνιών. 

ζ) Ότι στον συγκεκριμένο χώρο αιγιαλού υφίσταται ο οι¬ 
κισμός των Νέων Κυδωνιών. 

η) Ότι δεν υπάρχει γνωστός Δημόσιο Κτήμα κάθε κατη¬ 
γορίας που να βρίσκεται σε άμεση γειτνίαση με την πα¬ 
ράκτια ζώνη. 

θ) Ότι στη συγκεκριμένη περιοχή δεν υπάρχει υφιστά¬ 
μενο Κτηματολόγιο και η περιοχή δεν έχει προκηρυχθεί 
προς κτηματογράφηση από την «Κτηματολόγιο Α.Ε.». 

ι) Ότι στην περιοχή δεν υπάρχει ευπαθές οικοσύστημα 
ή προστατευόμενη περιοχή. Επίτου παραπάνωτοπογρα- 
φικού διαγράμματος: 

Καθορίζει 

1. Με κόκκινη συνεχή πολυγωνική γραμμή, την οριο- 
γραμμή του αιγιαλού, με κορυφές 1,2,3, έως και 38. 

2. Με κίτρινη συνεχή πολυγωνική γραμμή, την οριο- 
γραμμή της παραλίας, με κορυφές 1' 2', 3', έως και 28', 
που έχει κυμαινόμενο πλάτος απάτην οριογραμμή του αι- 
γιαλού, επειδή δεν εξυπηρετούνται οι σκοποί που αναφέ- 
ρονται στο άρθρο 1 του Ν.2971/2001. 

3. Με συνεχή κυανή πολυγωνική γραμμή την οριογραμ- 

μήτου παλαιού αιγιαλού με κορυφές 1", 2", 3",.13". 

Τα σημεία 38 και 28'ταυτίζονται μετά σημεία 1 και Φτου 
όμορου καθορισμένου αιγιαλού (υπ’ αριθμ. 1626/ 28.4.1992 
Απόφαση Νομάρχη Λέσβου, ΦΕΚ454/18.5.1992τ.Δ'). 

Υπάρχουν κτίσματα εντός της ζώνης της παραλίας τα ο¬ 
ποία δεν εξαιρούνται. 

Η εξάρτηση έγινε από το κρατικό τριγωνομετρικό δίκτυο. 

Η Επιτροπή 

Ο Πρόεδρος Τα Μέλη 

ΣΠΥΡΙΔΩΝ ΚΑΡΔΑΚΑΡΗΣ ΕΛΕΝΗ ΜΗΤΡΙΤΣΑ 

ΑΝΤΩΝΙΟΣ ΞΩΧΕΛΗΣ 
ΠΑΡΑΣΚΕΥΑΣ ΒΑΣΙΛΕΛΛΗΣ 
ΕΥΣΤΡΑΤΙΟΣ ΔΟΥΛΔΟΥΡΗΣ 




ΑΠΟΣΠΑΣΜΑ ΧΑΡΤΗ 1:50000 

Αριθ. 4263 (2) 

Αναστολή χορήγησης οικοδομικών αδειών σε ακίνητα της 
Π.Μ. Αναθεώρησης των αρ. 49 (Ζαρουχλαίικα) και 50 
(Άη - Γιάννης Πράτσικας) γειτονιών του ΓΠΣ Πατρών. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις δ/ξεις του άρθρ. 10 του Ν. 3044/2002 (ΦΕΚ197 Α'), 
περί άσκησης πολεοδομικών αρμοδιοτήτων. 

2. Την υπ’ αριθμ. 2280/2004 απόφαση του ΣτΕ, με την ο¬ 
ποία ακυρώθηκε μερικώς - για τυπικούς λόγους - η αρ. 
X.395/4.2.1993/ΦΕΚ 141 Δ'/26.2.1993 απόφαση Νομάρχη 
Αχάίας, περί έγκρισης της Π.Μ. Αναθεώρησης του σχεδί¬ 
ου πόλεως των περιοχών του θέματος. 

3. Το υπ’ αριθμ. 728/20.1.2005 έγγραφο της Δ/νσης 
Πολ/μίας και Περ/ντος, προς τον Δήμο Πατρέων, περί 
προώθησης της απαραίτητης διαδικασίας επανέγκρισης 
της ακυρωθείσας Πολεοδομικής Μελέτης. 

4. Την υπ’ αριθμ. 134/2005 απόφαση του Δ.Σ. του Δήμου 
Πατρέων, αναφορικά με την εν λόγω επανέγκριση, και ει¬ 
δικότερα γιατο αντικείμενο του θέματος, σύμφωνα με την 
οποία προτείνει «... αναστολή μόνο για τις ιδιοκτησίες οι 
οποίες βάσει του ακυρωθέντος, αλλά και του επαναπρο- 
τεινόμενου σχεδίου είναι ρυμοτομούμενες, ενώ για τις υ¬ 
πόλοιπες εξ αυτών υποχρεωτικά θα ισχύσει το σχέδιο πό¬ 
λης και οι όροι δόμησης του από 22.1.1971 Π. Δ/τος (ΦΕΚ 
37Δ'/15.2.1971). Δηλ. να μην υπάρξει αναστολή για τις ι¬ 
διοκτησίες που έχουν πρόσωπο σε κοινόχρηστους χώ¬ 
ρους οι οποίοι προβλέπονται και από τα δύο σχέδια...». 

5. Τις δ/ξεις του άρθρου 8 του από 17.7.1923 Ν. Δ/τος, 
τηςπαρ. 2 του άρθρου 159 ΚΠΝ/1999 καιτηςπαρ. Γ9της 
αρ. 17442/3897/Ε. 38/25.6.1998 εγκυκλίου του ΥΠΕΧΩΔΕ. 

6. Την σχετική με το θέμα νομολογία του ΣτΕ (αρ. 
3544/1988 και 2667/2001 πράξεις του), σύμφωνα με την 
οποία επιτρέπεται η αναστολή χορήγησης οικοδομικών 
αδειών ένεκα επικείμενης τροποποίησης - αναθεώρησης 
σχεδίων πόλεων. 

7. Την υπ’ αριθμ. 3290/7.3.2005 εισήγηση της Δ/νσης 


Πολ/μίας και Περ/ντος, για το θέμα, προς το ΣΧΟΠ Ν. Α- 
χαΐας. 

8. Το υπ’ αριθμ. 5/1/18.3.2005 πρακτικό έγκρισης του 
ΣΧΟΠ Ν. Αχάίας. 

Επειδή: 

- Η Π.Μ. Αναθεώρησηςτωνπεριοχώντου θέματος, όπως 
εγκρίθηκε το 1993, ακυρώθηκε από το ΣτΕ (σχετ.2) με 
«πρακτικό» αποτέλεσμα να αναβιώνει το προϊσχύον πολε- 
οδομικό καθεστώς, δηλ. το σχέδιο πόλεως που εγκρίθηκε 
με το Π.Δ/γμα της 22.1.1971 (ΦΕΚ 37 Δ715.2.1971), το ο¬ 
ποίο διαφοροποιείται σημαντικά αυτής. 

- Βρίσκεται ήδη σε εξέλιξη η διαδικασία επανέγκρισης 
του ακυρωθέντος σχεδίου πόλεως, όπως είχε εγκριθείτο 
έτος 1993 και τροποποιημένο ίσχυε μέχρι σήμερα, και ως 
εκ τούτου θα πρέπει να ληφθεί πρόνοια περιφρούρησης 
των ρυθμίσεων του, αποφασίζουμε: 

Εγκρίνεται αναστολή χορήγησης οικοδομικών αδειών, 
για χρονικό διάστημα 6 μηνών, στις ιδιοκτησίες των γειτο¬ 
νιών αρ. 49 (Ζαρουχλαίικα) και 50 (Άη - Γ ιάννης Πράτσικας) 
του Γ.Π.Σ. Πατρών, οι οποίες εμπίπτουν: είτε σε κοινόχρη¬ 
στους χώρους του προτεινόμενου προς έγκριση σχεδίου 
πόλεως, είτε σε κοινόχρηστους χώρους του σχεδίου πόλε- 
ωςτου Π.Δ/τοςτου 1971 οιοποίοικαταργούνταιμετοπρο- 
τεινόμενο. Διευκρινίζεται ότι, για τις υπόλοιπες εξ αυτών υ¬ 
ποχρεωτικά (και μέχρι την έγκριση του προτεινόμενου) θα 
ισχύσει το σχέδιο πόλης και οι όροι δόμησης του από 
22.1.1971 Π .Δ/τος (ΦΕΚ 37 Δ'/15.2.1971), όπως επανεγκρί- 
θηκεμετοαπό 11.3.1983 (ΦΕΚ 158Δ717.5.1983) Π.Δ/γμα. 

Η ισχύςτης παρούσας αρχίζει από την Δημοσίευσή της. 

Από τις δ/ξεις της παρούσης δεν προκαλείται δαπάνη 
σε βάρος του κρατικού προϋπολογισμού, ούτε αυτού του 
αρμόδιου Ο.Τ.Α. 

Η απόφαση να δημοσιευθεί στην Εφημερίδα της Κυ- 
βερνήσεως. 

Πάτρα, 31 Μαρτίου 2005 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1919/508 (3) 

Πρόσκληση προς άγνωστον ιδιοκτήτη ακατοίκητου ακί¬ 
νητου επί της οδού Ψαρρών και Μεθώνης 113, στο Δή¬ 
μο Πειραιά. 

Ο ΔΗΜΑΡΧΟΣ ΠΕΙΡΑΙΑ 

Καλείται ο ιδιοκτήτης της οικοδομής επί της οδού ΨΑΡ- 
ΡΩΝ ΚΑΙ ΜΕΘΩΝΗΣ 113, στον Πειραιά ή οπισδήποτε πλη¬ 
ρεξούσιος ή αντιπρόσωπος ή συγγενής αυτού, όπως 
σύμφωνα με τις διατάξεις της υπ’ αρ. 29400/30.11.1943 
(ΦΕΚ 218/Β) αποφάσεως του Υπουργού Συγκοινωνιών, 
λάβει γνώση της υπ’ αριθμ. 88/2004 Εκθέσεως Επικινδύ¬ 
νου οικοδομής που αφορά το συγκεκριμένο ακίνητο και 


συντάχθηκε από το Δ/νση Πολεοδομίας του Δήμου Πει¬ 
ραιά (Θηβών 50 και Φαλήρου, 18543 Πειραιά. Τηλ. 
4194508-4194509-4194464, ΦΑΞ 4194463). 

Η ως άνω έκθεση επικινδύνου οικοδομής, κοινοποιήθη¬ 
κε προς τον Δήμαρχο Πειραιά και τοιχοκολλήθηκε στο α¬ 
κίνητο. 

Πειραιάς, 28 Φεβρουάριου 2005 
Ο Δήμαρχος 
και με ειδική εντολή 
Ο Γενικός Γραμματέας 
ΧΑΡΑΛ. ΛΙΝΑΡΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





